ג'וני טסט

ג'וני טסט (באנגלית: Johnny Test) היא סדרת אנימציה אמריקאית-קנדית, שמשודרת משנת 2005. העונות הראשונות היו באנגלית, העונה הרביעית דובבה לעברית ושודרה בערוץ ניקלודיאון והחמישית והשישית דובבו לעברית בערוץ הילדים. החל מה-2 באוקטובר 2018 הסדרה משודרת בערוץ Kidz.

ב-15 במרץ 2019 עלה סרטון קצר לערוץ היוטיוב של הסדרה ובו נחשף כי הסדרה עומדת לחזור, אולם באוקטובר 2019 הסרטון הפך לפרטי.

העלילה
עלילת הסדרה מתמקדת בג'וני טסט, ילד משועמם בן 11 שמחפש אחרי דברים מגניבים והרפתקאות. לג'וני כלב מדבר בשם דוקי ושתי אחיות מדעניות שעושות עליו ניסויים שונים שנגמרים תמיד באסונות.

דמויות ראשיות

 * ג'וני "ג'ונתן" טסט (גילן שחף) - הדמות הראשית בסדרה, ילד משועמם בן 12 שנעזר באחיותיו התאומות מרי וסוזן שעושות עליו ניסויים, יחד עם כלבו המדבר דוקי הוא יוצא להרפתקאות.
 * דוקי (צביקה פורמן) - כלבו המדבר של ג'וני, אחראי וחובב בשר. קיבל את יכולת הדיבור במהלך אחד הניסויים של אחיותיו של ג'וני, ג'וני אימץ אותו ממכלאת הכלבים. נמשך אליו בכל פרק ויוצא איתו להרפתקאות.
 * סוזן ומרי טסט (מיכל רשף ולורן סביר, ענת ארליך, בהתאמה) - אחיותיו התאומות של ג'וני, בעלות מעבדה סודית שבה הן עושות על ג'וני ניסויים, מאוהבות בגיל נקסדור.
 * הוברט "יו" ולילה טסט (גלעד קלטר ומירון אהרונוביץ', הדר שחף-מעיין, בהתאמה) - הוריו של ג'וני, אביו לא סובל לכלוך ונוהג להכין קציץ בשר, ואימו עובדת במשרד.
 * יוג'ין "נצנץ" המילטון (דן קיזלר) - ילד שמן ו"קול", יש לו אביזרים מנצנצים, אויב של ג'וני, מאוהב בסוזן (אחת מהאחיות התאומות של ג'וני), אימו שונאת שהוא לא נמצא בבית.

דמויות משניות

 * גיל נקסדור (תום שוורצברג ויובל סגל) בחור יפה תואר, סוזן ומרי מאוהבות בו, אוהב לאכול בצלים. נוטה להתעלם מסוזן ומרי ולכנות אותן "בנות שהוא אף פעם לא ראה".
 * מיטשל "באמפר" רנדלס (תום שוורצברג ויובל סגל) - ילד בריון, אחד מתלמידי הכיתה של ג'וני.
 * דארק ווגאן (מתי אטלס וסער בדישי) - אויבו של ג'וני, מבוסס על דמותו של דארת' ויידר, אבא של ג'יליאן, אוהב לאכול צנימים (כפי שהוא מכנה אותם "טוסטים"). אוהב להשמיד כוכבים.
 * ג'יליאן (עדי קוזלובסקי) - בתו של ווגאן, נערה בעלת שיער מסולסל. חברה של ג'וני.
 * מר מיטנס - חתול מדבר. אויב של ג'וני.
 * שחור ולבן - סוכנים חשאיים גרועים שמבצעים פעולות בלי שום קשר לעלילה. שמם ניתן להם לפי גוון העור שלהם.
 * הגנרל - המפקד של שחור ולבן. בעל קול צווחני.
 * סטיב מקול - כוכב טלוויזיה והגיבור של ג'וני וגיל. חובב קופים.
 * ג'וני X-גיבור על, מי שעומד מאחורי דמותו הוא ג'וני טסט

קישורים חיצוניים
אתר האינטרנט הרשמי של ג'וני טסט
 * "ג'וני טסט", במסד הנתונים הקולנועיים IMDb (באנגלית)
 * "ג'וני טסט", באתר נטפליקס
 * "ג'וני טסט", באתר TV.com (באנגלית)
 * "ג'וני טסט", במיזם "אישים" לתיעוד היצירה הישראלית